ปัญหา: เรื่องเดิม  ริมถนนดังกล่าว พบร้านเฮียนนท์ ข้าวต้มรอบดึก ตั้งโต๊ะ เก้าอี้ กีดขวางทางสัญจรบนบาทวิถี ตั้งแต่เวลา 20.00-01.00 น. เป็นประจำทุกวัน รวมถึงพบร้านเฮียนนท์ ข้าวต้มรอบดึก, ร้านปีกไม้สาย 2, ร้านฉ่อยเป็นย่าง,ร้านตลาดสาย 2, ร้านครัวโสมทอง, ร้านแห้วหัวปลาซีฟู๊ด และร้านเจียงลูกชิ้นปลา ติดตั้งกล้อง CCTV ยื่นออกมาบนบาทวิถี สร้างความเดือดร้อนให้กับผู้ที่สัญจรผ่านไป-มา

อ้างอิงเลขที่รับแจ้ง 6V3F2Z เมื่อวันที่ 31 ส.ค. 67 เจ้าหน้าที่ตอบกลับมาว่า จากการตรวจสอบ บริเวณถนนพุทธมณฑลสาย 2 หน้าร้านข้าวต้มดังกล่าว ทางเจ้าหน้าที่ได้เข้าตรวจสอบขณะตรวจสอบ
ประเด็นที่ 1.พบการตั้งวางที่มีการรุกล้ำในพื้นที่สาธารณะแต่มิได้เป็นการรบกวนประชาชนผู้ใช้ทางเท้าในบริเวณนั้น การตั้งวางอาจมีบ้างในแนวในซึ่งมิได้เกิดผลกระทบกับผู้ใช้ทางเท้าดังกล่าว ซึ่งทางเท้าในบริเวณนั้นมีความกว้างและการตั้งวางสิ่งของในแนวในมิได้เกิดผลกระทบกับผู้ใช้ทางทั้งนี้ทั้งนั้นทางเจ้าหน้าที่ได้ให้ทางร้านทำการแก้ไขเรียบร้อยแล้ว
ประเด็นที่ 2. เรื่องของกล้องวงจรปิดที่ได้ยื่นล้ำออกมาทางเจ้าหน้าที่ได้สำรวจแล้วไม่พบว่าทำให้เกิดความเดือดร้อนกับประชาชนผู้ใช้ทางเท้าในบริเวณดังกล่าวอีกทั้งกล้องวงจรปิดได้ติดอยู่ในตำแหน่งสูงประมาณ2-3เมตรโดยประมาณ และกล้องมีขนาดเล็กซึ่งไม่ก่อให้เกิดความเดือดร้อนกับผู้ใช้ทางเท้า
ประเด็นที่ 3. สำนักงานเขตบางแคได้ดำเนินการติดตั้งเสาขวางทางเท้าหลายจุดในบริเวณพื้นที่เขตบางแค โดยมีการประชุมและหารือกันในจุดที่ต้องติดตั้งตามจุดต่างๆในพื้นที่ ซึ่งจะพิจารณาจากความเดือดร้อนของประชาชนเป็นหลัก และพิจารณาจากการฝ่าฝืนการกระทำความผิดตามกฏหมายในบริเวณดังกล่าว ถึงจะมีการกำหนดเป็นจุดเพื่อติดตั้งเสาขวางทางเท้าตามที่ผู้ร้องได้แจ้งเข้ามาทางสำนักงานเขตจะนำมาพิจารณาและหารือเพื่อดำเนินการต่อไป แต่ทั้งนี้ทั้งนั้นการดำเนินการจะต้องไม่ทำให้เกิดผลกระทบกับประชาชนส่วนมากและไม่มีผลกระทบกับผู้พิการที่ใช้รถวีลแชร์ซึ่งในขณะที่สำนักงานเขตบางแคดำเนินการติดตั้งเสาขวางทางเท้า ก็ได้มีการโดนร้องเรียนกลับมาว่า ทำให้ประชาชนบริเวณนั้นเดือดร้อน จึงจะต้องมีการประชุมหารือหรือมีการทำ ประชาพิจารณ์ก่อนที่จะดำเนินการ ซึ่งจะต้องใช้ ระยะเวลาในการดำเนินการจะไม่สามารถดำเนินการได้ทันที
ขอขอบคุณสำหรับข้อมูลที่แจ้งเข้ามา 
ในส่วนของเรื่องที่มีผู้ขับขี่หรือจอดรถบนทางเท้า ในจุดที่ยังไม่ได้ติดตั้งเสาขวางทางเท้า ทางเจ้าหน้าที่เทศกิจได้ดำเนินการตรวจสอบและกวดขันในพื้นที่ต่างๆอย่างต่อเนื่องเพื่อให้เกิดความปลอดภัยในชีวิตและทรัพย์สินของประชาชนและเพื่อความเป็นระเบียบเรียบร้อยในพื้นที่เป็นประจำ

ปัจจุบันผู้ร้องแจ้งว่า ยังไม่มีการแก้ไขปัญหายังพบปัญหาดังกล่าวเช่นเดิม ทำให้ประชาชนเดินสัญจรไม่สะดวก 

หมายเหตุ ผู้ร้องไม่ต้องการให้เทศกิจ เขตบางแค และตำรวจสถานีตำรวจนครบาลหลักสอง ลงพื้นที่ แต่ขอให้หน่วยงานที่ดำเนินการตีเส้นจราจรขาวแดง และติดตั้งแท่นกั้น ลงพื้นที่มาจัดการปัญหา

ถนน: พุทธมณฑลสาย 2
เขต: บางแค
#1555